cyanic-selkie/wikianc huggingface dataset:
სალადინის ციტადელი
ციხესიმაგრე უძველეს პერიოდში, სავარაუდოდ ფინიკიელების მიერაა აგებული (ძვ.წ. პირველი ათასწლეულის ადრეულ წლებში). ძვ.წ. 334 წელს, ფინიკიელებმა ის ალექსანდრე მაკედონელს დაუთმეს.
ლეგენდის თანახმად, ხანგრძლივი ალყის შემდეგაც კი, მაკედონელთა ფალანგები უძლურნი აღმოჩნდნენ ციხესიმაგრის წინაშე. ამ დროს კი სასოწარკვეთილი ალექსანდრე ღმერთებს ევედრებოდა ჰერაკლეს ადგილობრივ ტაძარში. და აი, მეორე საღამოს, ჰერაკლე ალექსანდრეს გამოეცხადა და უჩვენა ცხის ახლოს მდებარე გამოქვაბული, სადაც მისი ლეგენდარული კვერთხი იმალებოდა. უმალ წამოხტა მაკედონელი საწოლიდან და მითითებულ ადგილას მართლაც იპოვა კვერთხი. მეორე დღეს, ჰერაკლეს კვერთხით შეიარაღებული ალექსანდრე ჯარს ციხესიმაგრისკენ გაუძღვა. ციხესიმაგრის ჭიშკრები უძლურნი აღმოჩნდნენ ღმერთკაცის იარაღის წინაშე და მაკედონელი მას როგორც იქნა დაეუფლა. ამის შემდეგ, ბევრი აღარაფერია ცნობილი შემდგომ განვითარებული მოვლენების შესახებ. X საუკუნეში ციხეს ბიზანტიელები ეუფლებიან, ხოლო XII საუკუნეში ჯვაროსნები. სტრუქტურის დღეს არსებული ნაწილები სწორედ ამ პერიოდშია აშენებული.
1188 წელს, ციხესიმაგრის კედლები მუსლიმთა არმიამ გაარღვია, რომელთაც სალადინი მეთაურობდა. სწორედ მის სახელს ატარებს დღეს ნაგებობა. უკვე 1273 ციხე ეგვიპტის მამლუქი სულთნის, ბაიბარსის ხელში გადადის.
2006 წელს, სალადინის ციტადელი, კრაკ-დე-შევალიესთან ერთად, იუნესკომ მსოფლიო მემკვიდრეობის სიაში შეიტანა.
სქოლიო
კატეგორია:ჯვაროსნული ლაშქრობები კატეგორია:მსოფლიო მემკვიდრეობის ძეგლები სირიაში
რობერტ პენ უორენი
რობერტ პენ უორენი  (Robert Penn Warren; დ. 24 აპრილი, 1905, გუთრი, კენტუკი — გ. 15 სექტემბერი, 1989, სტრატონი, ვერმონტი) — ამერიკელი პოეტი, მწერალი, ლიტერატურის კრიტიკოსი.
განათლება და მასწავლებლობის კარიერა
დაამთავრა ვანდერბილტის უნივერსიტეტი (ბაკალავრის ხარისხი, წარჩინებით) და 1926 წელს კალიფორნიის უნივერსიტეტი ბერკლში მაგისტრის ხარისხით. 1927-1928 წლებში სწავლა განაგრძო იელის უნივერსიტეტის ასპირანტურაში. როგორც როდოსის სტიპენდიანტი, 1930 წელს განათლება ოქსფორდის უნივერსიტეტში მიიღო. გუგენჰეიმის სტიპენდიით იტალიაში სწავლობდა. პარალელურად გამოიცა მისი პირველი პოეტური კრებული.
პედაგოგიური მოღვაწეობა დაიწყო სამხრეთ-დასავლეთის კოლეჯში (ახლანდელი Phodes College; მემფისი, ტენესი) და ასწავლიდა ლუიზიანის სახელმწიფო უნივერსიტეტში, ბატონ-რუჟში, 1933-1942 წლებში.
1957 წელს მიენიჭა წიგნის ეროვნული ჯილდო და პულიცერის პრემია პოეზიის დარგში წიგნისთვის Promises.
მომდევნო ნამუშევრებში — Or Else (1974), Being Here: Poetry (1977—1980, 1980), Rumor Verified: Poems 1979—1980 (1981), New and Selected Poems 1923—1985 (1985) — პიროვნება რთულ ურთიერთობაშია ისტორიულ დროსთან. მისი შემოქმედების მწვერვალია რომანი „მეფის მთელი მხედრიონი“ (1946), რომელიც მოგვითხრობს სამხრეთელი დემაგოგის შთამბეჭდავი კარიერის შესახებ. პერსონაჟის პროტოტიპად ლუიზიანას გუბერნატორი ჰუი ლონგი ითვლება. რომანმა 1947 წლის პულიცერის პრემია მიიღო.
უორენმა საკუთარი თავი ლიტერატურულ კრიტიკაშიც გამოსცადა. კლინტ ბრუქსთან ერთად დაწერა „ახალი კრიტიკის“ ისეთი კლასიკური ნიმუშები, როგორიცაა Understanding Poetry (1938) და Understanding Fiction (1943).
1961 წელს გამოსულ Legacy of the Civil War-ში უორენი, როგორც პუბლიცისტი, უმოწყალოდ აანალიზებდა იმდროინდელ წარმოდეგნებს სამხრეთის „ალიბსა“ და ჩრდილოეთის „სათნოების“ შესახებ. „დემოკრატია და პოეზია“-ში (1975) ის გამოხატავს იმედგაცრუებას თანამედროვე კულტურის მიმართ და ალტერნატივად პოეზიას გვთავაზობს.
1987 წელს დაჯილდოვდა აშშ-ს ეროვნული მედლით ხელოვნებისთვის. უორენი გარდაიცვალა სტრატონში, ვერმონტი, 1989 წლის 15 სექტემბერს.
შემოქმედება
ორჯერ გახდა პულიცერის პრემიის ლაურეატი (პოეზიისთვის).
არაერთხელ მოხდა მისი ნაწარმოებების ეკრანიზაცია. მათ შორის აღსანიშნავია რომანის All the King's Men მიხედვით 2006 წლის სტივ ზაილიანის მიერ გადაღებული იგივე სახელწოდების ფილმი.
სქოლიო
კატეგორია:XX საუკუნის ამერიკელი რომანისტები კატეგორია:ამერიკელი ლიტერატურის კრიტიკოსები კატეგორია:ამერიკელი მამაკაცი რომანისტები კატეგორია:XX საუკუნის ამერიკელი პოეტები კატეგორია:აშშ-ის პოეტი-ლაურეატები კატეგორია:ფორმალისტი პოეტები კატეგორია:ახალი კრიტიკა კატეგორია:პულიცერის პრემიის გამარჯვებულები რომანისთვის კატეგორია:კალიფორნიის უნივერსიტეტის (ბერკლი) კურსდამთავრებულები კატეგორია:ლუიზიანელი რომანისტები კატეგორია:ამერიკელი მამაკაცი პოეტები კატეგორია:პრეზიდენტის თავისუფლების მედლის მფლობელები კატეგორია:XX საუკუნის ამერიკელი მამაკაცი მწერლები კატეგორია:კონექტიკუტელი რომანისტები კატეგორია:ამერიკელი მამაკაცი არამხატვრული მწერლები
სათბურის აირები
რესურსები ინტერნეტში
კატეგორია:სათბურის აირები კატეგორია:კლიმატის ცვლილება კატეგორია:გარემოს დაცვა
ალფრედ პენიუორთი
ალფრედ პენიუორთი — DC კომიქსების გამოგონილი პერსონაჟი. მისი დებიუტი შედგა კომიქსში ბეტმენი #16 (1943 წ. აპრილი-მაისი) და მისი შემქმნელები არიან სცენარისტი ბობ კეინი და მხატვარი ჯერი რობინსონი. ალფრედი ბეტმენისთვის (და ბრიუს უეინისთვის) წარმოადგენს მსახურთუფროსს, თანაშემწეს, მესაიდუმლეს და მამობილს. თანამედროვე ისტორიებში ალფრედი გახდა ბრიუსის კანონიერი მეურვე, მისი მშობლების გარდაცვალების შემდეგ. ალფრედის ერთ-ერთი მეტსახელია ბეტმენის შიკრიკი( Batman's batman ). ალფრედი ხშირად ახდენს კომიკურ განტვირთვას, თავისი სარკასტული და ცინიკური იუმორით, ბეტმენთან დიალოგისას. ის არის ბეტმენის მითის განუყოფელი ნაწილი და ჩნდება ბეტმენზე შექმნილ, თითქმის ყველა მედია გადაცემაში.
ალფრედმა მიიღო Squiddy Awards, როგორც საუკეთესო დამხმარე პერსონაჟი, 1994 წელს და როგორც საუკეთესო პერსონაჟი 2001 წელს. ასევე მიიღო ჟურნალ ვიზარდის ჯილდო 1994 წელს.
ბეტმენზე შექმნილ ფილმებში და სერიალებში ალფრედის როლი შეასრულეს მსახიობებმა მაიკლ გოუმ, ეფრემ ზიმბალისტ უმცროსმა, მაიკლ კეინმა და სხვა.
სქოლიო
კატეგორია:გამოგონილი პერსონაჟები
სამირა მახმალბაფი
სამირა მახმალბაფი (სპარს: سمیرا مخملباف‎, 15 თებერვალი, 1980) საერთაშორისოდ აღიარებული ირანელი რეჟისორი და სცენარისტი. რეჟისორის, მოხსენ მახმალბაფის, ქალიშვილი. ირანული ახალი ტალღის ერთ-ერთი ყველაზე გავლენიანი წარმომადგენელი.
ადრეული წლები
სამირა მახმალბაფი დაიბადა 1980 წლის 15 თებერვალს თეირანში, ირანში, მოხსენ მახმალბაფის ოჯახში. ბავშვობისას ხშირად დაყვებოდა მამამისს გადასაღებ მოედანზე და აკვირდებოდა გადაღებებს და მუშაობის პროცესს. თავის ოფიციალურ ბიოგრაფიაში მახმალბაფმა აღნიშნა, რომ კინოსადმი სიყვარული პირველად მაშინ გაუჩნდა, როდესაც ბავშვობისას, 1987 წელს, მამამისის ფილმში „ველოსიპედისტი“ ითამაშა. თავის ოცნებებს რომ მიჰყოლოდა, ახალგაზრდა მახმალბაფმა, 14 წლის ასაკში, სკოლა მიატოვა და ხუთი წლის განმავლობაში მახმალბაფების კინოსკოლაში სწავლობდა. 20 წლისა სწავლობდა ფსიქოლოგიას და სამართალს ლონდონის უნივერსიტეტში.
კარიერა
7 წლისამ მან ითამაშა მამამისის, მოხსენ მახმალბაფის, ფილმში „ ველოსიპედისტი “.
17 წლისამ, ორი ვიდეოპროდუქციის შექმნის შემდეგ, იმუშავა თავის პირველ სრულმეტრაჟიან ფილმზე „ვაშლი“, რომელიც შემდგომ კანის კინოფესტივალზე წარადგინეს. 1998 წელს ლონდონის კინოფესტივალზე ინტერვიუში აღნიშნა, რომ „ვაშლი“ თავის არსებობას ახალ გარემოებებს და შეცვლილ ატმოსფეროს უმადლიდა, რომელიც ხათამის პრეზიდენტობისას გაბატონდა. „ვაშლი“ ორი წლის განმავლობაში 100-ზე მეტ კინო ფესტივალზე წარადგინეს და ამავდროულად 30-მდე ქვეყნის კინოთეატრში შედგა მისი პრემიერა. 2000 წელს სამირა მოსკოვის 22-ე საერთაშორისო კინოფესტივალის ჟიურის შემადგენლობაში იყო.
სამირა მრავალი პრემიის გამარჯვებული და ნომინატია. იგი ორჯერ იყო წარდგენილი „ ოქროს პალმის რტოზე “ ფილმებისთვის „დაფები“ (2001) და „ხუთზე, შუადღით“ (2003). 2004 წელს ბრიტანულმა ჟურნალმა, „ The Guardian”, სამირა 40 საუკეთესო მოქმედ რეჟისორს შორის დაასახელა.
პირადი ცხოვრება
მოჰსენ მახმალბაფი დაქორწინდა ფატიმა მესხინზე. სამირას გარდა მათ კიდევ ორი შვილი, მეისამი და ჰანა ჰყავდათ. მოხსენ მახმალბაფი ერთ-ერთ ინტერვიუში ამბობს: „როდესაც პოლიტიკური ორგანიზაციები დავტოვე და რადიოში გადავინაცვლე, ფატიმაც მე გამომყვა. მე პროგრამას ვწერდი, იგი წამყვანის როლს ითავსებდა. როდესაც სამირა დაიბადა, რადიოსადგურზე ისიც თან დაგვყავდა. ჩვენ ვმუშაობდით, ის კი სულ ერთ-ერთ ჩვენგანთან იყო“ ფატიმა მესხინი 1992 წელს ტრაგიკული შემთხვევისას გარდაიცვალა. მოგვიანებით მოხსენ მახმალბაფმა ფატიმა მესხინის დაზე, მარზიე მესხინზე, იქორწინა.
სტილი და თემები
სამირამ მამამისის ადრეული შემოქმედების გზა გააგრძელა, რომელიც დოკუმენტურ-მხატვრული ესთეტიკის ნარევით ხასიათდება. მასთან მსახიობების უმეტესობა არაპროფესიონალია. მახმალბაფის ფილმები ეხება პროგრესის და ცვლილებების თემებს. იგი ცდილობს ასახოს და ამხილოს ისეთი პრობლემები, როგორებიცაა სიღარიბე და ქალთა უფლებები.
ერთ-ერთ ინტერვიუში მას ჰკითხეს, თუ რას ფიქრობდა, მეტაფორისა და რეალობის კავშირზე ფილმში „დაფები“. მან თქვა: „ფილმის პირველი კადრი სიურეალისტური სურათით იწყება, მაგრამ ნელ-ნელა შეგიძლია იგრძნო, თუ რას ნიშნავს, იყო ლტოლვილი. და მე ძალიან მიყვარს ეს სურათი. ვფიქრობ, ის განსხვავებულ მნიშვნელობებს ატარებს. მან შეიძლება გამოხატოს სოციალური, ფილოსოფიური და პოეტური მნიშვნელობები - ძალიან ბევრი მეტაფორაა, მაგრამ ასევე მათი რეალურობის დანახვაც შეგიძლია. ფილმის იდეა მამაჩემისგან წამოვიდა, როდესაც ჩემი მორიგი ფილმის სიუჟეტზე ვფიქრობდი. მან სამი-ოთხი გვერდი დამიწერა, შემდეგ კი მე ეს უნდა წარმომედგინა. მაგრამ ეს არც ისე მარტივი აღმოჩნდა. როგორ შეიძლება, ვიჯდე კანის ფესტივალზე და ვფიქრობდე ადამიანებზე, რომლებიც ქურთისტანში ცხოვრობენ? ასე რომ, მე იქ წასვლა და ამ ყველაფერთან დაახლოება მომიწია. ასევე, იქ ყოფნისას მე მოვძებნე მსახიობები და გადასაღები ლოკაციები. არ მინდა, სიუჟეტი მოვკლა, მხოლოდ კამერის წინ დავდო და მკვდარი სიუჟეტი გამომივიდეს. მე რეალობა წარმოსახვაში მომყავს. მჯერა, რომ მეტაფორები ხელოვანის წარმოსახვიდან იბადება. მაგალითად, წარმოიდგინეთ ასზე მეტი მოხუცი ადამიანი, რომელთაც საკუთარ ქვეყანაში დაბრუნება სურთ. ესაა წარმოსახვაც და რეალობაც. ან მხოლოდ ერთი ქალის წარმოსახვა. სასკოლო დაფების ხელში ჭერა რეალობის და წარმოსახვის კომბინაციაა. იმიტომ რომ, თუ ლტოლვილი მასწავლებელი ხარ, სხვა რა გზა გაქვს, გარდა იმისა, რომ დაფა მოიკიდო და სტუდენტების საძებნელად წახვიდე? ისინი ქუჩის ვაჭრებივით არიან, რომლებიც ყვირიან: „მოდი, სცადე რაიმეს სწავლა!“ - მსგავს შემზარავ სიტუაციაში ყველა ღარიბია, შესაბამისად, არავის შეუძლია სწავლა. ეს წარმოსახვაა, მაგრამ, ალბათ, რეალურიც.“
რესურსები ინტერნეტში
https://www.imdb.com/name/nm0538533/
https://www.newyorker.com/culture/the-front-row/the-wunderkind-iranian-director-who-stopped-making-films
https://www.theguardian.com/film/2004/apr/03/features.weekend
ანდარაზანის ქედი
სქოლიო
კატეგორია:კახეთის მხარის ქედები
სამირა მახმალბაფი
ლიტერატურა
Two Theses on the Afghan Woman: Samira and Hana Makhmalbaf Filming Agheleh Farahmand/Haim Bresheeth/DOI: 10.1080/09528820903488885
ნეპტუნიზმი
ფრანგმა ბუნებისმეტყველმა ჟორჟ ბიუფონმა დედამიწის ასაკი 75 ათასი წლით განსაზღვრა. ნეპტუნიზმის მეტად ცნობილი წარმომადგენლები იყვნენ: გერმანიაში — აბრაამ გოტლობ ვერნერი, საფრანგეთში — ჟან ანდრე დელიუკი, დიდ ბრიტანეთში — რიჩარდ კირვანი.
სქოლიო
კატეგორია:დედამიწის მეცნიერებების ისტორია კატეგორია:მოძველებული მეცნიერული თეორიები
ნაიბი
ნაიბი (არაბ. ნაცვალი, მოადგილე) — შუა საუკუნეების ისლამურ სახელმწიფოებში პროვინციის გამგებელი; რუსეთთან შეერთებამდე ამიერკავკასიის სახანოებში შემავალი ცალკეული ადმინისტრაციულ-ტერიტორიული ერთულის უფროსი; შამილის საიმამოში სამხედრო-ადმინისტრაციული ფუნქციის მქონე მოხელე.
აღმოსავლეთის ზოგიერთ თანამედროვე მუსლიმანურ ქვეყნებში ნაიბი საერო თუ სასულიერო თანამდებობის პირის მოადგილეა, ზოგან — ადგილობრივი პოლიციის, სოფლის თუ თმის უფროსიც. ოსმალეთის იმპერიაში — შარიათის სასამართლოს მოსამართლე, უმაღლესი მოსამართლის მოადგილე, ყადის თანაშემწე.
XVII-XVIII საუკუნეებში აღმოსავლეთ საქართველოში ნაიბი საერო თუ სასულიერო ხელისუფლის მოადგილე, ნაცვალი იყო. ნაიბი ჰყავდათ ცენტრალური ხელისუფლების მოხელეებს — ეშიკაღასბაშს, ყორიასაულბაშს, ქეშიქჩიბაშს, ნასაღჩიბაშს, აგრეთვე — თბილისის და გორის მელიქებსა და მდევართა ჯარის უფროსებს.
ლიტერატურა
კატეგორია:ისლამის ისტორია
Naib
Mythology (ბრიტანული ჯგუფი)
Mythology — ინგლისური ბლუზ ჯგუფი კარლაილიდან, ინგლისი, რომელიც ჩამოყალიბდა გვიან 1966 წელს. ეს ჯგუფი შეიცავდა შემდგომში Black Sabbath-ის დამაარსებელ წევრებს, ტონი აიომისა და ბილ უორდს.
ისტორია
ჯგუფის დამაარსებლები იყვნენ ბასისტი ნილ მარშალი (დაბადებული 1944 წელს, კარლაილში), ვოკალისტი მაიკ გილანი, მთავარი გიტარისტი ფრენკ კენიონი (დაბადებული 1945 წელს,კარლაილში) და დრამერი ტერი სიმსი. 1968 წლის იანვარში ჯგუფ რესტის ყოფილმა წევრებმა ტონი აიომიმ და კრის სმითმა შეცვალეს კენიონი და გილანი მთავარ გიტარაზე და ვოკალზე შესაბამისად. ერთ თვეში ბილ უორდმა, ასევე რესტის ყოფილმა წევრმა, შეცვალა სიმსი დრამებზე.
დაშლის შემდეგ უორდმა და აიომიმ ოზი ოსბორნსა და გიზერ ბატლერთან ერთად დააარსეს ახალი ჯგუფი სახელწოდებით Polka Tulk Blues Band, შემდგომში შეუცვალეს სახელი და უწოდეს Earth, ხოლო საბოლოოდ Black Sabbath დაარქვეს.
სქოლიო
კატეგორია:ბლუზ-ჯგუფები კატეგორია:1960-იანი წლების მუსიკალური ჯგუფები კატეგორია:Black Sabbath კატეგორია:1966 წელს ჩამოყალიბებული ჯგუფები კატეგორია:1968 წელს დაშლილი ჯგუფები
ღამის ვიზიტი
ღამის ვიზიტი — 1974 წლის ქართული ფილმი.
სიუჟეტი
ფილმი საბჭოთა მილიციის მუშაკების ყოველდღიურ ხიფათით აღსავსე ცხოვრებას ეძღვნება.
რესურსები ინტერნეტში
კატეგორია:სსრკ-ის ფილმები კატეგორია:1974 წლის ქართული ფილმები კატეგორია:ქართულენოვანი ფილმები
ანდაქი (მრავალმნიშვნელოვანი)
საკუთარი სახელი ანდაქი შეიძლება აღნიშნავდეს:
კასას-დე-მირავეტე
კასას-დე-მირავეტე (Casas de Miravete) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის კამპო-არანიუელოს კომარკის შემადგენლობაში. ფართობი — 50,16 კმ². მოსახლეობა — 126 კაცი (2020 წ.).
სქოლიო
კატეგორია:კასერესის მუნიციპალიტეტები
ლუდვიგ ერჰარდი
ლუდვიგ ვილჰელმ ერჰარდი (Ludwig Wilhelm Erhard; დ. 4 თებერვალი 1897 — გ. 5 მაისი 1977) — გერმანელი პოლიტიკური მოღვაწე, გერმანიის ბუნდესკანცლერი 1963–1966 წლებში ქრისტიან-დემოკრატიული კავშირიდან. 1957–1963 წლებში იყო ვიცე-კანცლერი.
კატეგორია:გერმანიის კანცლერები კატეგორია:გერმანელი პოლიტიკოსები კატეგორია:დაბადებული 4 თებერვალი კატეგორია:დაბადებული 1897 კატეგორია:გარდაცვლილი 5 მაისი კატეგორია:გარდაცვლილი 1977 კატეგორია:ცივი ომის ლიდერები
კარლისტური ომები
კარლისტური ომები — დინასტიური ომები ესპანეთის ბურბონთა ორ შტოს შორის 1833-1840 და 1872-1876 წწ. I კარლისტური ომი დაიწყო 1833 წლის 4 ოქტომბერს ფერდინანდ VII-ის სიკვდილის შემდეგ, როდესაც აბსოლუტიზმის მომხრე თავადაზნაურობამ კარლ IV-ის შვილის, დონ კარლოს უფროსის ხელმძღვანელობით მოაწყო აჯანყება ქ. ტალავერაში მარია კრისტინას (ისაბელ II-ის რეგენტი) წინააღმდეგ. კარლისტები ძირითადად პარტიზანულ ომს აწარმოებდნენ. 1837 წელს კარლისტების 14-ათასიანი ჯარი დონ კარლოს უფროსის მეთაურობით შეეცადა აეღო მადრიდი ამ ოპერაციის ჩაშლის შემდეგ კარლისტების მოძრაობა შენელდა. II ომი კარლისტებმა 1872 წელს წამოიწყეს. ისინი შეეცადნენ გაემეფებინათ დონ კარლოს უფროსის შვილიშვილი — დონ კარლოს უმცროსი. ვატიკანისა და ევროპის ზოგიერთი ქვეყნის რეაქციული წრეების დახმარებით მათ შეძლეს კატალონიისა და ვალენსიის დაპყრობა. მაგრამ რამდენიმე დამარცხების შემდეგ იძულებული გახდნენ ფარხმალი დაეყარათ.
ლიტერატურა
კატეგორია:ესპანეთის ისტორია კატეგორია:XIX საუკუნის ომები
აღმოსავლეთი რენელი
მინი|მარცხნივ|250პქ|რენელის მდებარეობა
აღმოსავლეთ რენელი (East Rennell) — სოლომონის კუნძულების შემადგენლობაში მყოფი კუნძულ რენელის აღმოსავლეთი ნაწილი, რომელიც 1998 წლიდან იუნესკოს მსოფლიო მემკვიდრეობის სიაშია შეტანილი.
მსოფლიო მემკვიდრეობის ზონა 37 000 ჰექტარს მოიცავს კუნძულზე და დაახლოებით 3 მილის რადიუსს წყალში. ატოლის მთავარი სიმდიდრე ტეგანოს ტბაა, რომელშიც უამრავი ენდემური სახეობა ბინადრობს. ერთ დროს იგი ლაგუნა ყოფილა, ამჟამად კი მთელს ოკეანეთში ყველაზე დიდი შიგა წყლის მასაა (ფართობი 15 500 ჰა).
2013 წელს მსოფლიო მემკვიდრეობის კომიტეტმა შეიყვანა საფრთხის ქვეშ მყოფი ძეგლების სიაში.
ლეონ ჯექსონი
thumb|right|ლეონ ჯექსონი ლეონ ჯექსონი (Leon Jackson; დ. 30 დეკემბერი, 1988) — შოტლანდიელი მომღერალი, რომელმაც გაიმარჯვა ბრიტანულ ტელეშოუში The X Factor 2007 წელს. სიმღერა, რომელმაც მას გამარჯვება მოუტანა, "When You Believe", როგორც სინგლი გამოვიდა 2007 წლის დეკემბერში და #1 ადგილი დაიკავა ორივე UK-ის და ირლანდიის მუსიკალურ ჰიტ აღლუმებში.
კატეგორია:შოტლანდიელი მომღერლები კატეგორია:დაბადებული 30 დეკემბერი კატეგორია:დაბადებული 1988
ნაირბალახეული
ნაირბალახეული — ბალახოვან მცენარეთა ჯგუფი, რომელშიც შედის მათი ყველა სახეობა მარცვლოვანთა, პარკოსანთა და ისლისებრთა გარდა. ნაირბალახეულები ერთმანეთისაგან განსხვავდებიან ეკოლოგიური და ბიოლოგიური თვისებებით, აგრეთვე სამეურნეო მნიშვნელობით. ბევრი ნაირბალახეულია დაბლობისა და ჭალის მდელოებზე, აგრეთვე ველის ზონაში. მათ იყენებენ ძირითადად საძოვრებად. ნათეს საკვებ სავარგულებზე ნაირბალახეულის არსებობა მიუღებელია.
ლიტერატურა
კატეგორია:ბალახოვანი მცენარეები
სურამის წმინდა მარინეს ეკლესია
ეკლესია დარბაზულია (7,6 X 5,3 მ), ნაგებია უხეშად დამუშავებული დიდი ზომის ქვიშაქვით. შესასვლელი ეკლესიას დასავლეთიდან აქვს.
ლიტერატურა
კატეგორია:ხაშურის მუნიციპალიტეტის ტაძრები კატეგორია:სურამი
დიახ მინისტრო
დიახ მინისტრო — ბრიტანული სატირიკული სიტუაციურ–კომედიური სერიალი, რომელიც სერ ენტონ ჯეიმ და ჯონათან ლინმა დაწერეს. იგი 1980–1984 წლებში BBC–ის ტელე ეთერითა და რადიოთი გადმოიცემოდა. ხოლო მისი გაგრძელება დიახ პრემიერ მინისტრო მაყურებელმა 1986–1988 წლებში იხილა და სულ 38 ეპიზოდი შეადგინა, თუმცა თითოეული, მხოლოდ ნახევარ საათს გრძელდებოდა.
სქოლიო
კატეგორია:ბრიტანული ტელესერიალები კატეგორია:1980-იანი წლების ტელესერიალები
ყინულისა და ცეცხლის სიმღერა
ყინულისა და ცეცხლის სიმღერა (ინგლ. A Song of Ice and Fire) — ეპიკური ფენტეზის ჟანრის რომანთა სერია, დაწერილი ამერიკელ ავტორ, ჯორჯ მარტინის მიერ. მარტინმა სერიაზე მუშაობა 1991 წელს დაიწყო და პირველი ტომი, „სატახტოთა თამაში“, 1996 წელს გამოიცა. თავიდან სამტომეულად დაგეგმილი სერია თანდათან ოთხ, ექვს და საბოლოოდ შვიდტომეულამდე გაფართოვდა. მეხუთე წიგნი, „ცეკვა დრაკონებთან“, ხუთი წელი იწერებოდა და 2011 წელს გამოიცა. მეექვსე, „ზამთრის ქარები“ კი, დაწერის პროცესშია.
„ყინულისა და ცეცხლის სიმღერაში“ მოვლენები რამდენიმე ათასწლოვანი ისტორიის მქონე გამოგონილ კონტინენტებზე, ვესტეროსსა და ესოსზე ვითარდება. თხრობა მიმდინარეობს მესამე პირში, სხვადასხვა პერსონაჟთა პერსპექტივიდან, რომელთა რაოდენობაც მეხუთე რომანისათვის 31–ს აღწევს. იკვეთება სიუჟეტის სამი ხაზი: რამდენიმე საგვარეულოს დაპირისპირება ვესტეროსის ტახტისათვის; ჩრდილოეთ–ვესტეროსის ყინულოვანი კედლის გაღმა მცხოვრები ზებუნებრივი სხვებისაგან მომდინარე საფრთხის ზრდა; სამოქალაქო ომში მოკლული მეფის შვილის, დენერის ტარგარიენის ამბიცია, ცეცხლისმფრქვეველ დრაკონებთან ერთად დაბრუნდეს ვესტეროსში და რკინის ტახტი დაიბრუნოს.
მარტინის შთაგონების ძირითადი წყაროა ვარდების ომი. სერიას აქებენ მისი რეალიზმისათვის, სადაც მაგია უკანა პლანზეა გადატანილი და ამის სანაცვლოდ ბრძოლები და პოლიტიკური ინტრიგებია წინ წამოწეული. ასევე, ხშირია ძალადობა, სექსი და მორალური ბუნდოვანება. მთავარი პერსონაჟები ხშირად კვდებიან, რათა მკითხველები გმირების უსაფრთხოებაში დარწმუნებამ არ დაამშვიდოს. განსხვავებული პერსპექტივები პერსონაჟთა სხვადასხვა კუთხიდან დანახვის შესაძლებლობას ქმნიან, მათ შორის არის სავარაუდო არამზადების პერსპექტივებიც.
მიუხედავად პირველი გამოცემის ნაკლებად პოპულარობისა, ახლა მსოფლიოს მასშტაბით 15 მილიონზე მეტი წიგნია გაყიდული და სერია ოცზე მეტ ენაზეა ნათარგმნი. მეოთხე და მეხუთე წიგნები ნიუ იორკ თაიმზ ბესტსელერთა სიაში მოხვდნენ. სერიაზე დაფუძნებულ ქმნილებათა შორისაა სამი წინაისტორიული რომანი, HBO-ს ტელესერიალი „სატახტოთა თამაში“, კომიქსები და რამდენიმე სამაგიდო და ვიდეო თამაში.
სქოლიო
კატეგორია:ეპიკური რომანები კატეგორია:ფენტეზი კატეგორია:ყინულისა და ცეცხლის სიმღერა
ვიკივერსიტეტი
thumb|ვიკივერსიტეტის ლოგო ვიკივერსიტეტი — „ფონდ ვიკიმედიის“ beta პროექტი, რომელიც ეძღვენება სასწავლო მასალების რესურსს. ვიკივერსიტეტის ოფიციალური ბეტა ვერსია გაშვებულია 2006 წლის 15 აგვისტოს - ვიკივერსიტეტი ინგლისურ ენაზე.
პროექტის დეტალები
ვიკივერსიტეტი არის თავისუფალი და უფასო რესურსი, ღიაა საზოგადოებისთვის - განათლების და კვლევების მიზნით. იგი იძლევა საშუალებას:
ვიკივერსიტეტი არის ელექტრო სწავლების მოდელი რომელიც მოქმედებს „სასწავლო ჯგუფებში“, პრინციპით - „თან ვსწავლობთ, თან ვაკეთებთ/ვაშენებთ“. ვიკივერსიტეტის პროექტში ჩართული, ეს ჯგუფები/ერთობა ასევე მონაწილეობენ სხვა საგანმანათლებლო პროექტებში. სასწავლო პროცესი კავშირშია სხვა ვიკი-პროექტებთან და ექვემდებარება რედაქტირებას სხვა მონაწილეთა მხრიდან.
ისტორია
ვიკივერსიტეტი სათავეს იღებს 2003 წლიდან, ვიკიწიგნების რესურსიდან. ფორმალური განაცხადი - პროექტის გაშვების შესახებ გაკეთდა 2005 წელს ვიკივერსიტეტი, როგორც დამოუკიდებელი პროექტი გავიდა საჯარო განხილვაზე. ვიკივერსიტეტის პროექტი, 2005 წლის ნოემბერში განხილული იყო ვიკიმედიის ფონდის დისკუსიებში. ვიკიმედის ფონდის მეურვეთა საბჭოს მოთხოვნით გაკეთდა შესაბამისი მოსამზადებელი ცვლილებები პროექტის გაშვებამდე ძირითად ვებ-გვერდში. იხილეთ: პროექტის მოდიფიცირების წინადადებების approved დადასტურება - ვიკიმედიის სბჭოს მხრიდან. პროექტის მიღების პერიოდში ვიკიწიგნების ფიქსირდებოდა 17 პორტალი - სხვადასხვა ენაზე.
სქოლიო
კატეგორია:ვიკიმედიის პროექტები
ბინგუ ვა მუთარიკა
ბიოგრაფია
დაამთავრა დელის უნივერსიტეტი. 1978 წლიდან მუშაობს გაეროში. 1991 წლიდან აღმოსავლეთ და სამხრეთ აფრიკის ქვეყნების ეკონომიკური გაერთიანების (COMESA) გენერალური მდივანია. ოპოზიციაში ედგა მალავის პირველ და მუდმივ პრეზიდენტს ჰეისტინგზ კამუზუ ბანდას. მას შემდეგ, რაც ბანდამ 1994 წელს გამოაცხადა თავისუფალი არჩევნები მუთარიკამ დააარსა გაერთიანებული დემოკრატიული ფრონტი და მოიგო არჩევნები. თავდაპირველად მხარი დაუჭირა პარტიის ლიდერსა და ბანდას მემკვიდრეს ბაქილი მულუსის, ხოლო შემდეგ ეკონომიკური პოლიტიკის გამო დაიწყო მისი კრიტიკა  და მიატოვა პარტიის რიგები. დააარსა გაერთიანებული პარტია, მონაწილეობა მიიღო 1999 წლის საპრეზიდენტო არჩევნებში და მიიღო ხმების 1 %-მდე. განცდილი მარცხის შემდეგ კვლავ დაუბრუნდა გაერთიანებულ დემოკრატიულ ფრონტს, დაინიშნა მალავის სარეზერვო ბანკის თავმჯდომარედ, 2002 წლიდან ეკონომიკური დაგეგმარებისა და განვითარების მინისტრია. 2004 წელს ხმების 37 %-ით აირჩიეს ქვეყნის მეთაურად. ხელახლა აირჩიეს 2009 წლის 21 მაისს.
სქოლიო
კატეგორია:მალავის პრეზიდენტები კატეგორია:დაბადებული 24 თებერვალი კატეგორია:დაბადებული 1934 კატეგორია:გარდაცვლილი 5 აპრილი კატეგორია:გარდაცვლილი 2012
კასას-დელ-კასტანიარი
კასას-დელ-კასტანიარი (Casas del Castañar) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ვალიე-დელ-ხერტეს კომარკის შემადგენლობაში. ფართობი — 25 კმ². მოსახლეობა — 552 კაცი (2020 წ.).
სქოლიო
კატეგორია:კასერესის მუნიციპალიტეტები
ნიკოლოზ შავროვი
შავროვი ნიკოლოზ ალექსანდრეს ძე (Николай Александрович Шавров; დ. 1826 — გ. 1899) — ჟურნალისტი და საზოგადო მოღვაწე.
ბიოგრაფია
განათლება მიიღო მოსკოვის პირველ კორპუსში და მთავარ საინჟინრო სასწავლებელში (ახლა სამხედრო-საინჟინრო აკადემია). ქუთაისის გენერალ-გუბერნიასთან საინჟინრო ნაწილს ხელმძღვანელობდა, მან განსაკუთრებული ყურადღება მიაქცია პორტების მოწყობას შავ ზღვაზე და დაინიშნა კავკასიის არმიის სამხედრო-საინჟინრო სამმართველოს საქმეთა ინსპექტოეად, სადაც მიიღო დავალება შეემუშავებინა კომერციული პორტის პროექტი ამიერკავკასიისთვის. 9 წლის განმავლობაში წარმოებდა კვლევა და შეიქმნა ფოთის ნავსადგურის გეგმა, რომლის მშენებლობაშიც ის მონაწილეობდა 1863-დან  1873-მდე. ცხოვრების ბოლოსთვის მან მურმანზე ხანგრძლივი მოგზაურომა მოაწყო და მთელი რიგი ნაშრომები გამოაქვეყნა ამის შესახებ "ახალ დროში", № 8289.
ლიტერატურა
კატეგორია:ქართველი ჟურნალისტები კატეგორია:დაბადებული 1826 კატეგორია:გარდაცვლილი 1899
ცუცხვათის წმინდა გიორგის ეკლესია
ცუცხვათის წმინდა გიორგის ეკლესია — არქიტექტურული ძეგლი ტყიბულის მუნიციპალიტეტის სოფელ ცუცხვათში.
შენობა აგებულია ქვითკირით და შემოსილია კარგად გათლილი საფასადე ქვებით. ეკლესიას გარე შვერილი აფსიდი უნდა ჰქონოდა. მას სამხრეთის, ჩრდილოეთისა და დასავლეთის მხრიდან აქვს მინაშენები.სავარაუდოდ ჩრდილოეთის მინაჩენი მოგვიანებით გადააკეთეს. ეკლესიაზე გამოიყოფა მშენებლობის სამი ეტაპი, პირველად აშენდა მცირე ზომის დარბაზული ეკლესია, რომელსაც მოგვიანო პერიოდში გაუკეთეს მინაშენები, მესამე ეტაპზე კი ჩრდილოეთის მინაშენია გადაკეთებული. იგი შედარებით მომცრო ზომისაა, რომლის დასავლეთის კედელზე დასტურდება ჩუქურთმის მეორადი გამოყენების ფაქტი. ნანგრევებში მიმობნეულია დაბალი კვეთის ჩუქურთმიანი ქვები. ეკლესიის სამრხეთ კედლის ფასადზე, კარების დასავლეთით, ქვაზე ამოკვეთილია ასომთავრული წარწერა. ეკლესიას ირგვლივ შემოუყვებოდა გალავანი, რომელშიც სამხრეთის მხრიდან კარის ღიობია გაჭრილი. გალავნის კარები აგებულია კარგად დამუშავებული ქვებით. კარებს აქვს წირთხლი და საურდულე ჭრილები. ეზოში გარდა ეკლესიისა იკითხება სხვადასხვა გეგმარების შენობის კვალი. მათგან ერთ-ერთი შესაძლოა კრიპტა ყოფილიყო. ამ უკანასკნელის ინტერიერში 2000-იან წლებში ჩადგეს მასიური, დიდი ზომის, რკინის ჯვარი.
რესურსები ინტერნეტში
კატეგორია:ტყიბულის მუნიციპალიტეტის ტაძრები
სკოლიასებრნი
სკოლიასებრნი (Scoliidae) — მწერების ოჯახი სიფრიფანაფრთიანების რიგისა. ოჯახში 420 სახეობაა. სკოლიასებრნი დიდი ან საშუალო კრაზანებია, ჩვეულებრივ შავი ფერისა, ყვითელნახატიანი. იკვებებიან ყვავილების ნექტრით. დედალი სკოლიასებრნი ნიადაგში ღრაჭების მატლებს ნესტრის ჩხვლეტით ადამპლავებენ და ზედ დებენ კვერცხებს (თითოზე თითოს). გამოჩეკილი მატლი ჭამს მსხვერპლს და აქვე იჭუპრებს.
ლიტერატურა
კატეგორია:სკოლიასებრნი
შუხუთი
შუხუთი — ლანჩხუთის მუნიციპალიტეტის თემი, რომელიც მოიცავს სოფლებს ზემო შუხუთსა და ქვემო შუხუთს.
ისტორია
შუხუთის ტერიტორია დასახლებული იყო უძველესი დროიდან. ჩვ. წ. V-VI საუკუნეებში შუხუთის ტერიტორიაზე არსებობდა ციხე-ქალაქი. ციხე-ქალაქის არსებობა დასტურდება სოფლის ტერიტორიაზე ნაპოვნი მასალით: V-VI საუკუნეების სასახლის ნაშთებით, V-VI საუკუნეების მთავარანგელოზის ტაძრის ნანგრევებით, ე.წ. „თერმას“ ტიპის აბანოს ნანგრევები და აბანოს იატაკის მოზაიკური ფრაგმენტით, ასევე კერამიკული მილების საკმაოდ რთული სისტემით. სავარაუდოდ, ქალაქის არსებობას ხელს უწყობდა თიხამიწით და კირქვით მდიდარი მიწა. ციხე-ქალაქის არქეოლოგიური გათხრები 1961 წელს განხორციელდა.
ტოპონიმი შუხუთი მოხსენიებულია 1708 წელს. თქმულების მიხედვით იგი წარმოიშვა თურქებისაგან, რომლებმაც ამ ადგილს უწოდეს უხუთი (აუღებელი). სოფელში იდგა ღვთისმშობლის ქვით ნაგები ეკლესია, ქვის გალავნით და ქვისავე მთავარანგელოზის ეკლესია. 1855 წელს, ყირიმის ომის დროს მოხდა ბრძოლა რუსეთისა და ოსმალეთის ჯარებს შორის. შუხუთში 18-23 სექტემბერს იმართებოდა ბაზრობა 1911 წელს სოფელში გაიხსნა საკრედიტო ამხანაგობა, რომელშიც 2000 ადამიანი იყო გაწევრებული. 1914 წელს სოფელში გაიხსნა ბიბლიოთეკა.
ლელო
შუხუთი ცნობილია ლელობურთის შეჯიბით, რომელიც ყოველ აღდგომა დღეს იმართება. ლელოს ტრადიცია სათავეს შუხუთფერდის ბრძოლიდან იღებს. ლელოს გატანის წესები ასეთია: ბურთი იწონის ერთ ფუთს (16 კილოგრამს). ბურთის ტყავი ივსება სილით და ნახერხით. ძველად სანამ ბურთს ბოლომდე მოკერავდნენ, მანამდე აღდგომის წინა ღამეს, ბურთში აგუნას წვენს ასხამდნენ. აგუნა უძველესი წარმართული რიტუალიდან გადმოსული გაქრისტიანებული ღვინის დღესასწაულია. აგუნა შავი ღვინის, თაფლის, ბროწეულის წვენის ნაზავია. გამარჯვებული ის არის, ვინც ლელოს ღელის გადაღმა გადაიტანს თავის მოთამაშეებიანად.
ცნობილი ადამიანები
სოფელში დაიბადა სახალხო მომღერალი ნანიკო ბურძგლა.
სქოლიო
კატეგორია:ლანჩხუთის მუნიციპალიტეტის ისტორიული სოფლები კატეგორია:გურიის თემები
ლელო (გაზეთი)
„ლელო“ — ქართული სპორტული გაზეთი. პირველი ნომერი 1934 წლის 13 აპრილს გამოვიდა თბილისში „საქართველოს ფიზკულტურელის“ სახელწოდებით.
1936 წლიდან გაზეთს დაერქვა „ფიზკულტურელი“, რომლის ბოლო ნომერი 1939 წლის 28 თებერვალს დაიბეჭდა. „ლელომდე“ სულ 362 ნომერი გამოვიდა. 1949 წლის 10 ივლისს დაისტამბა „ლელოს“ პირველი ნომერი. თავდაპირველად გამოდიოდა კვირაში სამჯერ, 1960 წლიდან კი ყოველდღიურად გამოიცემოდა. ამჟამად „ლელო“ გამოიცემა ყოველდღე, გარდა შაბათ-კვირისა. 2008 წლიდან მულტიმედია ჰოლდინგ „პალიტრა მედიის“ წევრია.
1934
„Физкультурник Закавказья“-ს რედაქციამ 1934 წლის 13 აპრილს სამზეოზე გამოსვლა მიულოცა გაზეთ „საქართველოს ფიზკულტურელს“, რომლის ერთადერთი ნომერია ჯერჯერობით ცნობილი სპეციალისტებისთვის და ისიც დიდი ხნის განმავლობაში დაკარგულად მიაჩნდათ.
1935 წლის დღემდე შემორჩენილი „საქართველოს ფიზკულტურელის“ № 3–4 გაერთიანებული ნომრები დათარიღებულია 29 იანვრით (სამშაბათი, 4.000 ცალი, გაზეთის რედაქტორია ა. მურაჩაშვილი). წელი ამ ეგზემპლარსაც არ აწერია, მაგრამ პირველი გვერდის მარჯვენა ორ სვეტში გამოქვეყნებულია ვალერიან კუიბიშევის დიდი სურათი და ცნობა 1935 წლის 25 იანვარს მისი გარდაცვალების შესახებ. საყურადღებოა, რომ გაზეთის მესამე-მეოთხე ნომრების გვერდით ფრჩხილებში მითითებულია „საქართველოს ფიზკულტურელის“ საერთო ნუმერაცია — 31, გაზეთის პირველი ნომრიდან დაწყებული.
იმის გათვალისწინებით, რომ გამოცემა ექვსდღიურ ორგანოს წარმოადგენდა, იანვარში, ცხადია, გაზეთის 31 ნომერი ვერაფრით გამოვიდოდა. ამასთან, მინიშნებულია 1935 წლის ნომრები — 3–4. შესაბამისად, არსებული მონაცემებით 1934 წელს 27 ნომერი (31–4) დაბეჭდილა. ამ დროისთვის, იმ ერთადერთი ცალის გარდა, სხვა ნომრების მიკვლევა ჯერჯერობით ვერ ხერხდება.
1935
1935 წლის 7 ნოემბრიდან (№ 31) „საქართველოს ფიზკულტურელის“ პასუხისმგებელი რედაქტორია შ. ტაბატაძე.
1936
1936 წლის მე-6 (72-ე) და მე-7 (73) ნომრებში გაზეთის ლოგოები დაიბეჭდა შეცვლილი დიზაინით. ამავე წლის 24 მარტის მე-14 (80) ნომრის პირველ გვერდზე გამოქვეყნებულია საქართველოს საქართველოს ცაკ-თან არსებული საქართველოს ფიზკულტურის უმაღლესი საბჭოს დადგენილება, რომ ''„გაზეთი „საქართველოს ფიზკულტურელი“ ვერ აკმაყოფილებს ფიზკულტურული მასების გაზრდილ მოთხოვნილებებს, იგი თავს ვერ ართმევს მის წინაშე დასმულ ამოცანებს... გაფორმების, ისე თემატიკის მხრივ ჩამოჩება ფიზკულტურული ორგანიზაციების ცხოვრებას. პრეზიდიუმის დადგენილებით, გაზეთის პასუხისმგებელ რედაქტორად დაინიშნა საქართველოს ფიზკულტურის უმაღლესი საბჭოს პასუხისმგებელი მდივანი ვ. დევაძე.“''
1936 წლის 30 მაისიდან (შაბათი) გაზეთს სახელი შეეცვალა და ეწოდა „ფიზკულტურელი“, მაგრამ საერთო ნუმერაცია შეუნარჩუნდა — № 25 (91), როგორც „საქართველოს ფიზკულტურელის“ სამართალმემკვიდრეს. გაზეთი ამ სახელწოდებით გამოდიოდა დახურვამდე. ბოლო ნომერი კი № 20 (362) — 1939 წლის 28 თებერვალს გამოვიდა. ამ ხნის განმავლობაში გაზეთს კიდევ ერთხელ შეეცვალა თავკაცი — 73-ე (295) ნომრიდან (1938 წლის 10 აგვისტოდან) დახურვამდე „ფიზკულტურელის“ რედაქტორი იყო ალ. გირკელიძე.
საგულისხმოა რამდენიმე ფაქტი: 1936 წლის 30 ნოემბერს — № 55 (121) „საქართველოს ფიზკულტურელი“ გამოვიდა ექვსგვერდიანი და იგი დაეთმო სტალინის მოხსენებას საბჭოთა კავშირის კონსტიტუციის პროექტის შესახებ.
1937
1937 წლის 17 თებერვლის მე-13 (138) ნომერში, ასევე, ექვს გვერდზე, უკვე საქართველოს სსრ კონსტიტუცია დაიბეჭდა, ხოლო ამავე წლის 31 დეკემბრის 99-ე (222) ნომრის ოთხივე გვერდი შოთა რუსთაველის 750-ე წლისთავს მიეძღვნა.
1949
1949 წლის 10 ივლისიდან ქართულ სპორტულ ჟურნალისტიკაში იწყება „ლელოს“ ეპოქა, რომელიც მისი პირველი რედაქტორის, საქართველოს დამსახურებული ჟურნალისტისა და საქართველოს სპორტის დამსახურებული მოღვაწის — მიხეილ კაკაბაძის სახელს უკავშირდება. პირველი ნომრის (საქართელოს სსრ მინისტრთა საბჭოსთან არსებული ფიზკულტურისა და სპორტის საქმეთა კომიტეტისა და პროფკავშირთა რესპუბლიკური საბჭოს ორგანო) მეწინავეში ვკითხულობთ: ''„დღეიდან საქართველოს ფიზკულტურელთა და სპორტსმენთა მრავალათასიან არმიას ექნება თავისი ბეჭდვითი ორგანო, გამოდის გაზეთი „ლელო“. ლელო გავიტანეო, — ამბობს ქართველი კაცი. ლელო ხომ გამარჯვებას ნიშნავს, ახალ მიღწევას, ახალ ნაბიჯს, გადადგმულს მიზნისაკენ“.''
გაზეთის პირველი ნომრის გამოსვლას რამდენიმე პიროვნება მიესალმა, მათ შორის — თსუ-ს რექტორი, ნიკო კეცხოველი: ''„დიდი ხანია, ველოდით სასპორტო გაზეთს და აი, დღეს გაზაფხულის მერცხალივით „ლელო“ გვეწვია. სახელწოდება კარგია, წამოწყება კი უკეთესი“.''
გაზეთმა მალევე მოიპოვა მკითხველის სიყვარული. ათწლეულების განმავლობაში „ლელო“ ქართული სპორტის ქომაგებისთვის უმნიშვნელოვანეს სპორტულ გამოცემას წარმოადგენდა. იყო პერიოდი, როცა გაზეთის ტირაჟმა 700 ათასს მიაღწია, მაგრამ ყველა მსურველს მაინც ვერ აკმაყოფილებდა.
1964
ქართული სპორტის განვითარებასა და პოპულარიზაციაში გაზეთმა ფასდაუდებელი წვლილი შეიტანა. 1964 წელს „ლელოში“ ჩამოყალიბდა „საქართველოს სპორტულ ჟურნალისტთა ფედერაცია“. 1992 წელს მისი სამართალმემკვიდრე გახდა „სპორტულ ჟურნალისტთა ასოციაცია“, რომელიც საუკეთესო სპორტსმენების გამოსავლენად ყოველწლიურად რეფერენდუმს ატარებს.
1989
1989 წელს „ლელოს“ ბაზაზე დაარსდა საქართველოს ეროვნული ოლიმპიური კომიტეტი.
2008
2008 წელს „ლელო“ მულტიმედია ჰოლდინგ „პალიტრა მედიის“ წევრი გახდა. გაზეთი კვირაში ხუთჯერ გამოიცემა. მასალები 12 გვერდზე ნაწილდება, საიდანაც ოთხი გვერდი ფერადია, დანარჩენი — შავ-თეთრი. სამი წლის განმავლობაში გამოდიოდა გაზეთის ყოველკვირეული დანამატი — ჟურნალი „ლელო week“ (რედაქტორი პ. გელაშვილი), ამჟამად „ლელოს“ მასალების ელექტრონული ვერსია საიტზე — Lelo.ge-ზე თავსდება.
2021
2021 წლის 9 სექტემბერს გამოვიდა გაზეთის მე-16 000 ნომერი.
საინტერესო ფაქტები
„ლელოს“ პრიზზე ტარდებოდა საერთაშორისო და რესპუბლიკური სპორტული შეჯიბრებები.
1959 წელს „ლელოს“ ბაზაზე შეიქმნა „საქართველოს სპორტულ ჟურნალისტთა ფედერაცია“, რომლის სამართალმემკვიდრე გახდა „საქართველოს სპორტულ ჟურნალისტთა ასოციაცია“ 1992 წლიდან.
1989 წლის გაზაფხულიდან, „ლელოს“ რედაქცია სათავეში ჩაუდგა საქართველოში დამოუკიდებელი ეროვნული ოლიმპიური კომიტეტის (სეოკ-ი) შექმნას, რაც წარმატებით დასრულდა იმავე წლის 6 ოქტომბერს. ახალშექმნილი სეოკ-ი პირველი წელიწადნახევარი „ლელოს“ რედაქციაში მუშაობდა.
გასული ასწლეულის ბოლოს ჩატარებული რეფერენდუმით „ლელო“ XX საუკუნის სპორტულ გაზეთად, როდიონ (ბიჭიკო) ქორქია კი საფეხბურთო თემაზე მწერალ საუკეთესო ჟურნალისტად აღიარეს.
სქოლიო
კატეგორია:საქართველოს სპორტული გაზეთები კატეგორია:ქართულენოვანი გაზეთები
ღამის ზარები
ღამის ზარები — გიგა ლორთქიფანიძის 1997 წლის ფილმი.
ბობ ჯეიმზი
რობერტ მაკილაინი „ბობ“ ჯეიმზი (დ. 25 დეკემბერი, 1939, მარშალი, მისური, აშშ) — გრემის ჯილდოს მფლობელი ამერიკელი ჯაზ-კლავიშისტი, არანჟირების ავტორი და მუსიკალური პროდიუსერი. ცნობილია, როგორც კვარტეტ Fourplay-ს დამაარსებელი და ტელესერიალ „ტაქსის“ მთავარი თემის ავტორი. მისი პირველი სამი ალბომის კომპოზიციებს ხშირად იყენებენ სემპლების სახით ჰიპ-ჰოპში.
სქოლიო
კატეგორია:დაბადებული 25 დეკემბერი კატეგორია:დაბადებული 1939 კატეგორია:ამერიკელი ჯაზ-კლავიშისტები კატეგორია:ამერიკელი ჯაზ-პიანისტები კატეგორია:Columbia Records-ის შემსრულებლები კატეგორია:სმუზ-ჯაზ პიანისტები კატეგორია:Warner Bros. Records-ის შემსრულებლები კატეგორია:გრემის ჯილდოს მფლობელები კატეგორია:ამერიკელი სესიური მუსიკოსები კატეგორია:ამერიკელი ტელეკომპოზიტორები
მაროკოული ღვინო
მაროკოული ღვინო  — ჩრდილოეთ აფრიკის ქვეყნებს შორის მაროკო ითვლება საუკეთესო ბუნებრივი პოტენციალის მქონე  ხარისხიანი ღვინოების წარმოებელ ქვეყნად მაღალმთიანი და ატლანტიკის გამაგრილებელი გავლენის გამო, რადგან ეს ფაქტორები ანადგურებს ძალიან ცხელი ვენახების რისკს. 1956 წლამდე, კოლონიურ ეპოქაში, ღვინის მნიშვნელოვან ექსპორტიორად მოიაზრებოდა მაროკოს ღვინის ინდუსტრია, რომელიც განიცდის აღორძინებას და გაფართოებას გასული საუკუნის 90–იანი წლებიდან უცხოური ინვესტიციების შემოდინების გამო.
კატა ლეოპოლდი
კატა ლეოპოლდი (Кот Леопольд) — საბჭოთა ანიმაციური სერიალი კატისა და თაგვების შესახებ.
მაროკოული ღვინო
ისტორია
მინი| მაროკოული ღვინო „ქაშერი“, 1930 წლის ღვინის ეტიკეტი ითვლება, რომ მევენახეობა დღევანდელი მაროკოს რეგიონში ფინიკიელმა მკვიდრებმა დანერგეს და იგი ძველი რომის ხანაში დამკვიდრდა. ფართომასშტაბიანი მევენახეობა მაროკოში შეიტანეს ფრანგმა კოლონისტებმა, ისევე როგორც ეს მეზობელი ალჟირის ქვეყანაში მოხდა. ამასთან, მაროკოში წარმოებული ღვინის რაოდენობა არასოდეს ყოფილა ისეთი მაღალი, როგორც ალჟირში წარმოებული ღვინო. ქვეყნის მიერ დამოუკიდებლობის მოპოვების დროს, 1956 წელს, ვენახის ფართობი იყო 55,000 ჰექტარი. მიუხედავად იმისა, რომ ფრანგმა ღვინის მწარმოებლებმა დატოვეს ქვეყანა მაროკოს დამოუკიდებლობის მოპოვების შემდეგ, 1960-იან წლებში ღვინით ვაჭრობა მაინც გაგრძელდა, სანამ 1967 წელს ევროკავშირმა კვოტირება არ შემოიღო, რამაც მნიშვნელოვნად შეამცირა ექსპორტი ევროკავშირის წევრ ქვეყნებში. ტრადიციულ ბაზარზე შეზღუდული წვდომისა და სხვა ხმელთაშუაზღვის ქვეყნების ჭარბი წარმოების კონკურენციის შედეგად, ღვინის წარმოების დიდი ნაწილი არაეკონომიკური გახდა, ხოლო მაროკოს ვენახების მნიშვნელოვანი ნაწილი გაიყიდა და შეიცვალა სხვა კულტურებით. 1973–1984 წლებში ვენახების აბსოლუტურ უმრავლესობას მაროკოს სახელმწიფო მართავდა. სახელმწიფომ შემოიღო ფიქსირებული ფასები ყურძენზე, გარდა ამისა, ღვინის ხარისხი არ იყო თავსებადი კონკურენტუნარიანობის აღსადგენად და ამ ყველაფერმა დააზარალა მევენახეები. 1990-იანი წლების დასაწყისში მაროკოში იყო 40,000 ჰექტარი ვენახი, საიდანაც 13,000 ჰექტარი გაშენებული იყო ღვინის წარმოებისთვის (სხვა ვაზი გამოიყენებოდა სუფრის ყურძნად ან ქიშმიშის წარმოებისთვის) და ამ ვენახებიდან ნახევარზე მეტი იყო ძველი ან დაავადებული ვაზი დაბალი პროდუქტიულობით.
კატა ლეოპოლდი
სერიალის ყველა ეპიზოდში აღწერილია კეთილი კატა ლეოპოლდის ცხოვრების ერთი დღე. მის გაღიზიანებას ყოველთვის ცდილობს ორი თაგვი. ყველა მათი მცდელობა, კატას გაუფუჭონ განწყობა, როგორც წესი, წარუმატებელია და ეპიზოდის ბოლოს თავად ზარალდებიან. კატა მათ შეცდომებს ყოველთვის პატიობს და ყოველი ეპიზოდი სრულდება მისი ფრაზით - „მოდით, მეგობრულად ვიცხოვროთ“ (Ребята, давайте жить дружно).
მაროკოული ღვინო
ისტორია
1990-იან წლებში, მაროკოს მეფე ჰასან II-ის მმართველობის დროს, მაროკოში ღვინის წარმოება გაუმჯობესდა უცხოური (პირველ რიგში, ფრანგული) ინვესტიციების მოზიდვით და დამზადების ტექნოლოგიების ათვისებით. სახელმწიფომ უცხოური ღვინის კომპანიებს სახელმწიფო სასოფლო-სამეურნეო ვენახები გრძელვადიანი იჯარით შესთავაზა. ფრანგულმა ღვინის კომპანიებმა აღადგინეს პარტნიორული ურთიერთობები მაროკოში. 2000-იანი წლების დასაწყისში ვენახის ფართობი გაფართოვდა 50,000 ჰექტარამდე. მოგვიანებით დაინტერესდნენ მცირე ინვესტორები, რომლებიც უფრო მაღალი ხარისხის ღვინოს აწარმოებდნენ და არ იყვნენ ორიენტირებული ფართო მოცულობის ბაზარზე.
კატა ლეოპოლდი
რესურსები ინტერნეტში
კატეგორია:სსრკ-ის ანიმაციური ფილმები კატეგორია:1957 წლის ანიმაციური ფილმები კატეგორია:სსრკ-ის ანიმაციური სერიალები კატეგორია:ანატოლი რეზნიკოვის ანიმაციური ფილმები კატეგორია:გამოგონილი კატები
მაროკოული ღვინო
ღვინის სახეობები და ყურძნის ჯიშები
წითელი ღვინო მნიშვნელოვნად დომინირებს და წარმოადგენს წარმოების 75 პროცენტზე მეტს. ვარდისფერი ღვინოები და ვინ გრის თითქმის 20 პროცენტია, ხოლო თეთრი ღვინო მხოლოდ 3 პროცენტს წარმოადგენდა 2005 წლისთვის.
მაროკოში დარგული ტრადიციული წითელი ყურძენია კარიგანიანი (რომელიც ადრე დომინირებდა), სინსოტი (თითქმის 40 % 2005 წელს), ალიკანტე და გრენაჩი. კაბერნე სოვინიონის, მერლოტის და სირაჰის პლანტაციები სწრაფად გაიზარდა და ისინი დაახლოებით 15 პროცენტს შეადგენს. თეთრი ყურძნის ტრადიციულ სახეობებში შედის კლარეტ ბლანში და მუსკატი. მცირე ექსპერიმენტები ჩატარდა შარდონესთან, შენინ ბლანთან და სოვინიონის ბლანთანაც, სადაც საჭიროა ადრეული კრეფა, რათა თეთრი ღვინოები საკმარისად ახალი იყოს.
H
ეტრუსკულს და ლათინურს ჰქონდა /h/ როგორც ბგერა, მაგრამ რომანულ ენებში ეს ხმა დაიკარგა — რუმინულმა მოგვიანებით ხელახლა ითხოვა ეს /h/ ბგერა მისი მეზობელი სლავური ენებისგან, ესპანურმა მეორეული /h/ განავითარა F-გან, შემდეგ ისევ დაკარგა, და კასტილიურმა /x/ განავითარა [h] ბგერა ზოგიერთ ესპანურენოვან ქვეყნებში. გერმანულში, h ტიპურად გამოიყენება როგორც ხმოვნის გამგრძელებელი, ისევე როგორც ბგერა /h/. ეს შესაძლოა განპირობებული იყოს იმით, რომ /h/ ხანხახან იკარგება ხმოვნებს შორის გერმანულში, თუმცა შესაძლოა დაკავშირებული იყოს რომანულის მიერ /h/ დაკარგვასთან. შესაბამისად, H გამოიყენება მრავალ გამოთქმის სისტემაში დიგრაფებში და ტრიგრაფებში, როგორიცაა ch ესპანურში და ინგლისურში /tʃ/, ფრანგულში /ʃ/ გამომდინარე /tʃ/-დან, იტალიურში /k/, გერმანულში /χ/.
რეპ-მეტალი
რეპ-მეტალი — მუსიკის ჟანრი, რომელშიც მძიმე მეტალი შეზავებულია ჰიპ ჰოპთან. რეპ-მეტალი ხშირად ერევათ რეპ-როკსა და რეპკორში.
H
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რეპ-მეტალი
ისტორია
რეპ-მეტალი წარმოიშვა რეპ-როკისგან, რომელიც, თავის მხრივ, ერთმანეთს უთავსებს ჰიპ-ჰოპის ვოკალურ და ინსტრუმენტულ ელემენტებს როკს. ჟანრის საფუძველი ჩაუყარეს როგორც ჰიპ-ჰოპის შემსრულებლებმა, რომლებმაც დაიწყეს მძიმე მეტალის სიმღერების დაკვრა, როგორებიც არიან Beastie Boys, Cypress Hill, Esham და Run-D.M.C., ასევე როკ-ჯგუფებმა, რომელთაც მძიმე მეტალში შეიტანეს ჰიპ-ჰოპის ელემენტები, როგორებიც არიან 24-7 Spyz და Faith No More.
სქოლიო
კატეგორია:მძიმე მეტალის ჟანრები კატეგორია:ჰიპ ჰოპის ქვეჟანრები
H
რესურსები ინტერნეტში
კატეგორია:ლათინური ასოები
ქრისტიანობა ალბანეთში
მარჯვნივ|მინი| ბიზანტიური მართლმადიდებლური ეკლესია [[ბერატი|ბერატში]] ქრისტიანობა ალბანეთში, მთელი ქვეყნის მასშტაბით, დამკვიდრდა ახ. წ. 325 წელს, ხოლო ახ. წ. 1100 წლიდან ბიზანტიის იმპერია ამ მხარეში ახორციელებდა საეკლესიო მისიებს. ვენეციის მზარდი გავლენის გამო კი, მე-13 საუკუნეში აქ ფრანცისკანელებმა დაიწყეს დასახლება. აღსანიშნავია, რომ მე-15 საუკუნიდან მე-19 საუკუნემდე პერიოდში, ოსმალეთის იმპერიის მმართველობის დროს, ქრისტიანობა, როგორც უმრავლესობის რელიგია, ჩაანაცვლა ისლამმა. ალბანეთის ხელისუფლება, მოსახლეობის 2011 წლის სადავო აღწერაზე დაყრდნობით, აცხადებდა, რომ 1991 წელს კომუნიზმის კრახიდან მოყოლებული, ქვეყნის მოსახლეობის მხოლოდ 58% იყო მუსლიმი, 10% - კათოლიკე, 7% - მართლმადიდებელი და 15% - ათეისტი ან არარელიგიური. თუმცა, 2011 წლის აღწერამ მოსახლეობის უმრავლესობა ვერ მოიცვა, ცუდი დათვლისა და მოქალაქეების უმეტესობასთან კომუნიკაციის ნაკლებობის გამო. 2011 წლის აღწერის თანახმად, დეკლარირებული რელიგიური კუთვნილებით, მოსახლეობის 56,7% იყო მუსლიმი, 13,79% - გაურკვეველი, 10,03% - კათოლიკე, 6,75% - მართლმადიდებელი მორწმუნე, 2,5% - ათეისტი, 2,09% - ბექთაში, 0,07% - ქრისტიანობის სხვა დენომინაცია და 0,02 - სხვ. 2011 წლის აღწერა, რელიგიისა და ეთნიკურობის კონტექსტში, არასანდოდ მიიჩნია "ევროპის საბჭომ", ისევე, როგორც სხვა შიდა და საგარეო ორგანიზაციებმა/ჯგუფებმა.
2015 წელს ჩატარებულმა კვლევამ გამოთვალა, რომ დაახლოებით 13000 მუსულმანური წარსულის მქონე პიროვნება მოექცა ქრისტიანობაში.
აღმოსავლური მართლმადიდებლობა
2010 წელს ხელისუფლების მიერ მოწოდებული რიცხვების თანახმად, გაცხადდა, რომ ალბანეთში, ალბანელების დაახლოებით 20% აღმოსავლეთის მართლმადიდებლობის მიმდევარი იყო. თუმცა, 2011 წლის სადავო აღწერის მიხედვით, მართლმადიდებელი მორწმუნეების რაოდენობა მთელი მოსახლეობის 6,75%-ს შეადგენდა. აღსანიშნავია, რომ ალბანეთი ისტორიულად დაკავშირებულია, როგორც კათოლიკურ, ისე აღმოსავლურ მართლმადიდებლობასთან. ალბანელები რეგიონში იყვნენ ერთ-ერთი პირველები, რომლებმაც მიიღეს მისიონერები და მოექცნენ ქრისტიანობაში. ახ. წ. 1054 წლის სქიზმის შემდეგ, მართლმადიდებლობა, ბიზანტიის მმართველობის ქვეშ, ალბანური მოსახლეობის რელიგიად იქცა.
პირველი მართლმადიდებლური ლიტურგია ალბანურ ენაზე ჩატარდა არა საკუთრივ ალბანეთში, არამედ აშშ-ში, კერძოდ, პენსილვანიისა და მასაჩუსეტსის შტატებში. შემდგომში, როდესაც მართლმადიდებლურ ეკლესიას არ მიეცა ოფიციალურად არსებობის საშუალება კომუნისტურ ალბანეთში, მან საკუთარ თავს უშველა აშშ-ის ქალაქ ფილადელფიაში გადასახლებით. ალბანური ეკლესია ფილადელფიაში დაფუძნდა 1913 წელს, ხოლო აშშ-ის კიდევ ერთ ქალაქ ბოსტონში - 1965 წელს.
კათოლიკური ეკლესია
მარჯვნივ|მინი|200x200პქ| კათოლიკური ეკლესია [[ვლორა|ვალორაში ]] ალბანეთის კათოლიკური ეკლესია არის მსოფლიო კათოლიკური ეკლესიის ნაწილი, რომის პაპის სულიერი ხელმძღვანელობით. 2011 წელს ხელისუფლების მიერ მოწოდებული რიცხვების თანახმად, რელიგიური პოპულაციის დაახლოებით 10,03% იყო კათოლიკე, თუმცა, ახალი ხელმძღვანელობის მონაცემებით, კათოლიკეების პროცენტული მაჩვენებელი 21,3-ია. ქვეყანაში არის ხუთი ეპარქია, მათ შორის, ორ არქიეპარქიას დამატებული სამოციქულო ადმინისტრაცია, რომელიც მოიცავს სამხრეთ ალბანეთს.
ოსმალების შემოსევამდე, ქრისტიანობა იყო ყველა ალბანელის საერთო რელიგია. ჩრდილოეთ ალბანელები იცავდნენ კათოლიციზმს, ხოლო სამხრეთში ისინი აღმოსავლური მართლმადიდებლობის მიმდევრები იყვნენ.
პროტესტანტიზმი
ალბანეთში დაახლოებით 8000 პროტესტანტია, რომლებიც ჯგუფდებიან 189 პროტესტანტული ასოციაციის სახით. მათ შორისაა "ალბანეთის ევანგელური ალიანსი" (Albanian Evangelical Alliance -VUSH).
სქოლიო
კატეგორია:ქრისტიანობა ალბანეთში
ნაირწამწამიანები
ნაირწამწამიანები (Heterotricha) — უმარტივესთა რიგი სპირალურწამწამიანთა (Spirotricha) ქვეკლასისა. სხეული დაფარული აქვთ სიგრძივად განლაგებული წვრილი წამწამებით. სხეულის წინა ბოლოზე მოთავსებულია პირის ნაპრალი — ციტოფარინქსი, უკანა ბოლოზე — ანალური ხვრელი ციტოპიგი. აქვთ 2 ბირთვი: მაკრონუკლეუსი და მიკრონუკლეუსი. მრავლდებიან სქესობრივად (კონიუგაციით) ან განივი დაყოფით. რიგში 450 სახეობაა. ამათგან აღსანიშნავია სტენტორი (Stentor polymorphus), რომელიც ბინადრობს ზღვაში და მტკნარ წყალში. მისი ზომა 2 მმ-მდე აღწევს. ნაირწამწამიანებთა პარაზიტული ფორმაა ადამიანის პარაზიტი ნაწლავის ბალანტიუდიუმი. ნაირწამწამიანებს აქვთ რეგენერაციის უნარი.
ლიტერატურა
კატეგორია:უმარტივესები
ნაკადული (მრავალმნიშვნელოვანი)
ნაკადული შეიძლება აღნიშნავდეს:
პელკოსენიემი
სქოლიო
კატეგორია:პელკოსენიემი კატეგორია:ლაპლანდიის მუნიციპალიტეტები (ფინეთი)
სი-სატჩანალაი
სი-სატჩანალაის ისტორიული პარკი — ისტორიული პარკი ტაილანდში, სუხოტჰაის პროვინციაში. ტერიტორიის ფართობი 213 კმ²-ია და მოიცავს არაერთ ტაძარს, რომლებიც XIII საუკუნეში აშენდა, მაშინ, როდესაც მეზობლად მდებარე ქალაქი სუხოტჰაი სიამის დედაქალაქი იყო. ამ არეალში ასევე მდებარეობს ქჰმერების დასახლების ნანგრევები.
ისტორიული ქალაქის ნაშთები 1961 წელს დაცულ ტერიტორიად გამოცხადდა, ხოლო 1976 წელს მისი რესტავრაციის პროექტი იქნა დამტკიცებული. 1988 წელს, პარკი ოფიციალურად გაიხსნა. უკვე 1991 წელს კი იუნესკომ იგი მსოფლიო მემკვიდრეობის სიაში შეიტანა.
რესურსები ინტერნეტში
კატეგორია:მსოფლიო მემკვიდრეობის ძეგლები ტაილანდში
კასატეხადა
კასატეხადა (Casatejada) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის კამპო-არანიუელოს კომარკის შემადგენლობაში. ფართობი — 111,82 კმ². მოსახლეობა — 1344 კაცი (2020 წ.).
სქოლიო
კატეგორია:კასერესის მუნიციპალიტეტები
მაგინდანაოს ხოცვა-ჟლეტა
მაგინდანაოს ხოცვა-ჟლეტა ეწოდება 2009 წლის 23 ნოემბერს ფილიპინებში, მაგინდანაოს პროვინციაში მომხდარ მასობრივ პოლიტიკურ მკვლელობას, რომელსაც ორმოცდასამი ადამიანი ემსხვერპლა დაღუპულები იყვნენ ადგილობრივი პოლიტიკოსის, ქალაქ ბულუანის მერის, ისმაელ მანგუდადატუს ნათესავები და საარჩევნო შტაბის წევრები, ასევე რამდენიმე ჟურნალისტი, რომელსაც პროვინციის გუბერნატორის წინასაარჩევნო პროცესი უნდა გაეშუქებინათ. ისინი დახოცეს მანგუდადატუს პოლიტიკური მოწინააღმდეგის, დატუ ანდალ ამპატუანის მომხრეებმა, რომელთა შორისაც იყვნენ როგორც ადგილობრივი პოლიციის თანამშრომლები, ასევე სამოქალაქო პირები. .
ფილიპინების პრეზიდენტმა გლორია აროიომ მაგინდანაოსა და მიმდებარე დასახლებულ პუნქტებში საგანგებო მდგომარეობა გამოაცხადა. ევროკავშირმა დაგმო მომხდარი და ფილიპინების მთავრობას შემთხვევის დაუყოვნებელი გამოძიებისკენ მოუწოდა.
როგორც ადგილობრივი პოლიტიკოსები აცხადებენ, მომხდარმა შეიძლება ხელი შეუწყოს 2010 წელს დაგეგმილი საპრეზიდენტო არჩევნების გადადებას
სქოლიო
კატეგორია:ფილიპინების ისტორია კატეგორია:2009
პაბლო კასალსი
thumb|250px|პაბლო კასალსი პაბლო კასალსი (Pablo Casals; დ. 29 დეკემბერი, 1876, ვენდრელი, ესპანეთი — გ. 22 ოქტომბერი, 1973, სან-ხუანი, პუერტო-რიკო) — ესპანელი ვიოლონჩელისტი, დირიჟორი, კომპოზიტორი და საზოგადო მოღვაწე. მისი როგორც ვირტუოზი შემსრულებლის, დებიუტი შედგა 1899 წელს პარიზში. 1901 წლიდან ტრიუმფით გამოდიოდა მსოფლიოს მრავალ ქვეყანაში (1905-1913 წწ. რუსეთში). უკრავდა ტრიოში ალფრედ კორტოსა და ჟაკ ტიბოსთან ერთად. კასალსმა ხანგრძლივი საშემსრულებლო მოღვაწეობით ეპოქა შექმნა სავიოლონჩელო ხელოვნებაში. 1920 წელს ბარსელონაში ჩამოაყალიბა სიმფონიური ორკესტრი, 1924 წელს მუსიკალური საზოგადოება, რომელსაც ხელმძღვანელობდა 1936 წლამდე. 1939 წლიდან ცხოვრობდა საფრანგეთში. 1950 წლიდან ეწყობოდა კასალსის სახალხო ფესტივალები. 1957 წლიდან მრავალ ქვეყანაში იმართება კასალსის სახელობის სახელობის ვიოლონჩელისტთა საერთაშორისო კონკურსები (პირველი მოეწყო პარიზში).
ლიტერატურა
კატეგორია:ესპანელი დირიჟორები კატეგორია:ესპანელი კომპოზიტორები კატეგორია:დაბადებული 29 დეკემბერი კატეგორია:დაბადებული 1876 კატეგორია:გარდაცვლილი 22 ოქტომბერი კატეგორია:გარდაცვლილი 1973
ქეთევან დავრიშევი
ქეთევან დავრიშევი (დავრიშაშვილი) (Kéthévane Davrichewy; დ. 5 აპრილი, 1965, პარიზი, საფრანგეთი) — ქართული წარმოშობის ფრანგი მწერალი, სცენარისტი, მთარგმნელი.
ბიოგრაფია
ქეთევან დავრიშევი (დავრიშაშვილი) დაიბადა პარიზში, 1965 წელს, ქართველი ემიგრანტების ოჯახში. მისი დიდი პაპა დედის მხრიდან იყო ნოე ჟორდანიას მთავრობის წევრი, ვიქტორ ხომერიკი. მამის მხრიდან მისი დიდი პაპა იყო ცნობილი გორელი ავიატორი და მფრინავი იოსებ დავრიშაშვილი, სტალინის ბავშვობის მეგობარი, რომელმაც საფრანგეთში გაქცევის მერე გამოსცა მოგონებების წიგნი „რა კარგად ვერთობოდი ჩემს ძმასა და მეგობარ სტალინთან ერთად ბავშვობაში“.
ქეთავან დავრიშევს ჰყავს და, მუსიკოსი ნათელა (Nathela Davrichewy ) და სამი შვილი: დალი, თემო და ლუკა.
თანამედროვე ფილოლოგიის, კინოს და თეატრის შესწავლის შემდეგ, ქეთევან დავრიშევი მუშაობდა სხვადასხვა ჟურნალებში. ამ დროიდან დაიწყო ქართული ზღაპრების თარგმნა საბავშვო სკოლებისათვის, დაბეჭდა მრავალრიცხოვანი შრომები ახალგაზრდობისათვის.
ქეთევან დავრიშევი წერს სცენარებს ფილმებისათვის.
მისი პირველი რომანის „ყველაფერი კარგად იქნება“ 2004 წელს გამომცემლობა „არლეამ“ დაბეჭდა. ამის შემდეგ საოჯახო მოგონებების საფუძველზე დაწერა რომანი „შავი ზღვა“, რომელიც გამომცემლობა „საბინ ვესპიეზემ“ 2010 წელს გამოსცა. ამ რომანმა მიიღო: ფემინას პრიზი 2010 წელს, „ლანდერნოს“ პრიზი 2010 წელს , პრიზი "პრინცი-მორისი" სასიყვარულო რომანისათვის 2011 წელს, ასევე და ითარგმნა გერმანულ, ქართულ, იტალიურ, ჰოლანდიურ და შვედურ ენებზე.